Zmluva o dielo č. ...................

uzatvorená podľa § 536 a nasl. Obchodného zákonníka č. 513/1991 Zb. v znení neskorších predpisov

ZMLUVNÉ STRANY

Objednávateľ: Obec Štós

Adresa : Štós 143, 044 26 Štós

Zastúpený: Anton Imling, starosta obce

IČO : 00324795

DIČ: 2020496412

Bankové spojenie :

IBAN : SK47 5600 0000 0004 0485 9006

(ďalej len „objednávateľ“) a

Zhotoviteľ: .............................................

Adresa : .............................................

Zastúpený: .............................................

Bankové spojenie : .............................................

IBAN: .............................................

IČO : .............................................

IČ DPH: .............................................

Registrácia: Spoločnosť je zapísaná v .....................................

(ďalej len „zhotoviteľ“)

1. Východiskové podklady a údaje
	1. Podkladom pre uzatvorenie tejto Zmluvy o dielo (ďalej len „Zmluva“) je ponuka zhotoviteľa - doručená objednávateľovi v postupe zadávania zákazky s nízkou hodnotou na základe Výzvy na predloženie ponuky zo dňa 26.03.2020.
	2. Východiskové údaje:
* Výzva na prekladanie ponúk s prílohami, projektová dokumentácia.
* Ponuka uchádzača , ktorý je ako úspešný uchádzač zhotoviteľom predmetu zmluvy.
1. Predmet zmluvy
	1. Predmetom tejto zmluvy je zhotovenie diela Zateplenie Materskej škôlky v obci Štós – stavebná časť.
2. Práva a povinnosti zmluvných strán
	1. Zhotoviteľ sa zaväzuje zhotoviť pre objednávateľa predmet zmluvy uvedený v čl. II. tejto zmluvy v rozsahu v rozsahu a za podmienok uvedených v dokumentoch podľa čl. I tejto Zmluvy a v tejto Zmluve a riadne a včas zhotovené dielo odovzdať objednávateľovi v zodpovedajúcej kvalite.
	2. Objednávateľ sa zaväzuje poskytovať zhotoviteľovi súčinnosť potrebnú na zhotovenie diela, prevziať dokončené dielo a zaplatiť za jeho zhotovenie dohodnutú cenu, ak dielo nebude vykazovať nedostatky, ktoré môžu mať zásadný vplyv na jeho riadne užívanie.
	3. Zhotoviteľ potvrdzuje, že sa v plnom rozsahu zoznámil s rozsahom a povahou diela, že sú mu známe technické, kvalitatívne, materiálové, časové a iné podmienky na realizáciu diela a že disponuje takými kapacitami a odbornými znalosťami, ktoré sú na zhotovenie diela potrebné.
	4. Zhotoviteľ potvrdzuje, že sa v plnom rozsahu oboznámil s rozsahom a povahou predmetu Zmluvy, že sú mu známe technické a kvalitatívne podmienky k jeho realizácii, že disponuje takými kapacitami a odbornými znalosťami, ktoré sú k realizácii Diela potrebné, že doklady a dokumenty ním poskytnuté v ponuke boli vyhotovené v súlade s úplným oboznámením sa s dokumentáciou uvedenou v čl. I bod 1.2 prvá odrážka Zmluvy a boli vyhotovené úplne a kompletne a Zhotoviteľ do nich zahrnul všetky práce a náklady, ktoré by mu mohli v súvislosti s realizáciou Diela vzniknúť.
	5. Zhotoviteľ sa zaväzuje vykonať dielo vo vlastnom mene a na vlastnú zodpovednosť podľa podmienok dohodnutých v tejto Zmluve riadne, včas a bez vád a nedorobkov a zhotovené dielo odovzdať objednávateľovi.
	6. Uzavretím tejto Zmluvy Zmluvné strany prejavujú svoju vôľu vzájomne spolupracovať pri realizácii predmetu Zmluvy v súlade s nižšie uvedenými podmienkami pričom sa zaväzujú poskytnúť si vzájomnú súčinnosť nevyhnutnú pre riadne plnenie tejto Zmluvy.
	7. Miestom plnenia Zmluvy je budova Materskej školy Štós na parc. č. 246/1 v obci Štós, k.ú. Štós.
3. Čas plnenia
	1. Zhotoviteľ sa zaväzuje zhotoviť dielo podľa čl. II. tejto Zmluvy a odovzdať ho objednávateľovi v týchto termínoch:

Termín odovzdania a prevzatia staveniska: do 5 dní od nadobudnutia účinnosti zmluvy

Termín začatia stavebných prác: 2 PD odo dňa prevzatia staveniska

Lehota výstavby :      [[1]](#footnote-1) dní

* 1. Zhotoviteľ je povinný bezodkladne písomne informovať objednávateľa o vzniku akejkoľvek udalosti, ktorá môže mať vplyv na riadne a včasné zhotovenie diela.
	2. Nedodržanie termínu zhotovenia a odovzdania diela zhotoviteľom podľa ods. 4.1 tohto článku z dôvodov na jeho strane má za následok uplatnenie sankcie voči zhotoviteľovi vo forme zmluvnej pokuty v zmysle čl. X. ods. 10.1 tejto zmluvy.
	3. Zhotoviteľ splní svoj záväzok zhotoviť dielo jeho riadnym ukončením, vrátane odstránenia prípadných vád, a odovzdaním diela objednávateľovi. Za ukončenie diela sa považuje deň, kedy bol zmluvnými stranami podpísaný protokol o odovzdaní a prevzatí diela.
	4. Ak po protokolárnom odovzdaní diela objednávateľovi budú zistené nedostatky alebo vady diela, je zhotoviteľ povinný takéto nedostatky bezodkladne odstrániť na vlastné náklady (záručná doba viď čl. VII. tejto zmluvy).
	5. Ak zhotoviteľ dokončí dielo pred dohodnutým termínom, zaväzuje sa objednávateľ toto dielo prevziať aj v skoršom termíne.
	6. Dodržanie času plnenia podľa ods. 4.1 tohto článku zo strany zhotoviteľa je závislé od riadneho a včasného spolupôsobenia objednávateľa dohodnutého v tejto zmluve. Zhotoviteľ nie je v omeškaní so splnením záväzku po dobu, počas ktorej nemohol plniť svoje povinnosti následkom okolností vzniknutých na strane objednávateľa, pričom termín plnenia sa o tento čas predlžuje bez nároku objednávateľa na uplatnenie sankcií.
	7. Zhotoviteľ splní záväzok vyplývajúci mu z tejto zmluvy v mieste stavby.
1. Cena diela
	1. Dohodnutá cena za zhotovenie diela v rozsahu čl. II a III tejto zmluvy je stanovená v súlade so zákonom č. 18/1996 Z. z. o cenách v znení neskorších predpisov a je doložená rozpočtom zhotoviteľa (ocenený výkaz výmer), ktorý tvorí Prílohu č. 1 tejto zmluvy podpísanú a schválenú oboma zmluvnými stranami.
	2. Dohodnutá cena diela je nasledovná:

Cena diela bez DPH :       EUR

slovom:       EUR       centov

Cena diela s DPH :       EUR

slovom :       EUR       centov

* 1. V cene sú zahrnuté všetky náklady zhotoviteľa na realizáciu prác súvisiacich s vykonaním a odovzdaním diela vrátane vedľajších rozpočtovaných nákladov a doplnkových nákladov. Zhotoviteľ nie je oprávnený jednostranne zvýšiť dohodnutú cenu diela.
	2. Ak zhotoviteľ nie je platcom DPH, a v priebehu vykonávania predmetu zmluvy – realizácie diela sa stane platcom DPH, zaväzuje sa, že dohodnutú cenu neprekročí. Zhotoviteľ je povinný dovtedy nevyfakturovanú časť ceny znížiť o výšku DPH.
	3. Zhotoviteľ nie je oprávnený požadovať, nárokovať si alebo domáhať sa zvýšenia ceny diela s výnimkou dôvodov podľa príslušných bodov tohto článku Zmluvy.
	4. Zhotoviteľ nemôže žiadať o zvýšenie ceny diela ktoré by mohlo nastať z dôvodu vzniku vlastných (Zhotoviteľových) chýb alebo chýb jeho subdodávateľov, jeho nedostatočnej koordinácie pri realizácii Diela, pri kontrole realizácie Diela alebo v dôsledku vlastného omylu pri ocenení predmetu ZoD alebo pri samotnej realizácií Diela.
	5. Zmluvná cena sa dohodou zmluvných strán môže zmeniť v prípade, ak:
* dôjde v priebehu realizácie Diela k zmenám sadzieb DPH (za zmenu sadzby DPH sa nepovažuje skutočnosti, že sa zhotoviteľ v priebehu realizácie Diela stal platcom DPH),
* dôjde k prácam naviac, ktoré neboli zahrnuté v ZoD, ale ktoré sú nevyhnutné na riadne plnenie a realizáciu Diela,
* dôjde v priebehu realizácie Diela k zníženiu rozsahu Diela – uplatneniu požiadavky Objednávateľa na menej prác.
	1. Zmluvná cena môže byť zvýšená len o cenu naviac prác, pričom spôsob určenia ceny naviac prác je v zmysle tejto ZoD určený nasledovným spôsobom:
		1. Zhotoviteľ ocení naviac práce nasledovne:
* položky naviac prác, ktorých jednotkové ceny sa nachádzajú v predloženom Rozpočte a ktorý bol predložený v ponuke podanej zhotoviteľom, na základe ktorého bol zhotoviteľ vyhodnotený ako úspešný uchádzač a na základe čoho bola dohodnutá zmluvná cena v zmysle tejto ZoD, musia byť nacenené podľa tohto oceneného výkazu výmer,
* položky naviac prác, ktoré sa nenachádzajú v predloženom Rozpočte a ktorý bol predložený v ponuke podanej zhotoviteľom, na základe ktorého bol zhotoviteľ vyhodnotený ako úspešný uchádzač a na základe čoho bola dohodnutá zmluvná cena v zmysle tejto ZoD, budú nacenené podľa programu CENKROS, jeho aktuálnej verzii platnej ku dňu uplynutia lehoty na predloženie ponuky v predmetnom verejnom obstarávaní. Pri nacenení týchto položiek podľa programu CENKROS sa vylučuje, aby došlo v programe CENKROS k zmene základného nastavenie kalkulačného vzorca, priamych nákladov obsahujúcich najmä mzdy, stroje a materiál a nepriamych nákladov obsahujúcich najmä ceny za výrobnú réžiu, správnu réžiu, zisk a odvody. Zhotoviteľ nesmie vykonať v programe CENKROS zmeny alebo úpravy, ktoré by mu umožnili zvýšenie konečnej ceny za vykonané stavebné práce oproti základnému nastaveniu.
	+ 1. Zhotoviteľ najmenej 5 pracovných dní pred uskutočnením prác naviac predloží položkovitý rozpočet prác naviac (ďalej len Rozpočet naviac prác“) na odsúhlasenie ceny prác naviac Objednávateľovi, ktorý si vyhradzuje právo na odsúhlasenie/neodsúhlasenie nacenenia naviac prác Zhotoviteľom navrhovaného Rozpočtu naviac prác.
		2. Objednávateľ si vyhradzuje právo nesúhlasiť s navrhovaným Rozpočtom naviac prác, ak daný Rozpočet naviac prác a navrhovaná cena naviac prác neboli vyhotovené v súlade so spôsobom určeným na tvorbu ceny pre práce naviac uvedeným v tejto Zmluve. Zhotoviteľ je v danom prípade povinný upraviť daný Rozpočet naviac prác a oceniť príslušne položky naviac prác podľa pokynov Objednávateľa a v súlade s touto ZoD.
		3. Zhotoviteľ je oprávnený fakturovať len skutočne vykonané naviac práce, a to podľa Rozpočtu naviac prác, ktorý bol vyhotovený v súlade s podmienkami pre ocenenie položiek prác naviac, po podpísaní dodatku k tejto ZoD.
	1. V prípade, ak v priebehu realizácie diela – plnenia predmetu zmluvy dôjde k zníženiu rozsahu prác – k menej prácam, zmluvná cena bude znížená o cenu týchto menej prác, ktorá bude vyčíslená podľa cien položiek týchto menej prác uvedených v predloženom Rozpočte, ktorý tvorí Prílohu č. 1 tejto ZoD a ktorý bol predložený v ponuke podanej zhotoviteľom, na základe ktorého bol zhotoviteľ vyhodnotený ako úspešný uchádzač a na základe čoho bola dohodnutá zmluvná cena v zmysle tejto ZoD, všetko však po odsúhlasení Objednávateľom, pričom hodnota týchto menej prác bude odpočítaná od celkovej zmluvnej ceny dohodnutej v zmysle zmluvy.
	2. Práce naviac a menej práce sa môžu uskutočniť výhradne na základe odsúhlasenia Objednávateľa a to formou písomných dodatkov, pričom ich uzatvorenie podlieha splneniu zmluvných podmienok a riadi sa ustanoveniami zákona o verejnom obstarávaní a príslušnými podmienkami zmluvy o NFP alebo podmienkami poskytovateľa finančných prostriedkov na financovanie predmetu ZoD, ak je to relevantné vo vzťahu k financovaniu predmetu ZoD.
	3. Daň z pridanej hodnoty bude účtovaná Zhotoviteľom vo výške určenej príslušným právnym predpisom v dobe zdaniteľného plnenia.
	4. Cena za Dielo je určená v Prílohe č. 1 tejto ZoD. Zmluvné strany vyhlasujú, že Príloha č. 1 je určujúca pre Cenu za Dielo, je to dokument úplný a záväzný a k jeho zmene môže dôjsť výlučne na základe písomných dodatkov k tejto ZoD, a to postupom, ktorý je v súlade so zákonom o verejnom obstarávaní a v súlade so zmluvnými podmienkami.
	5. Zmluvná Cena za Dielo zahŕňa všetky náklady potrebné k vykonaniu Diela v rozsahu definovanom touto Zmluvou, k vyskúšaniu a odovzdaniu Diela do užívania vrátane vedľajších nákladov na zriadenie a odstránenie zariadenia staveniska, pomocných konštrukcií (lešenia a pod.), dopravných nákladov na stavenisku i mimo, cla, poplatkov za skládky, poistného, vykonania predpísaných skúšok, zabezpečenie bezpečnosti a poriadku na stavbe a priľahlých používaných komunikáciách, odvozu stavebných odpadov, ako aj náklady na vodné, stočné, elektrickú energiu a pod.
	6. V prípade, keď objednávateľ nariadi práce na odstránenie následkov porušenia zmluvy zhotoviteľom, toto nie je dôvodom na zmenu dohodnutej ceny. Takéto práce vykoná zhotoviteľ na vlastné náklady.
	7. Ak dôjde k zániku zmluvy z dôvodov na strane objednávateľa, vzniká zhotoviteľovi nárok na úhradu nákladov, ktoré mu preukázateľne a oprávnene vznikli pri realizácii prác do dňa zániku zmluvy a ktoré sú odsúhlasené objednávateľom.
1. Platobné podmienky
	1. Platba Ceny bude uskutočnená na základe faktúr vystavených Zhotoviteľom.
	2. Zmluvné strany sa dohodli na realizácii diela bez zálohových platieb. Zhotoviteľ bude fakturovať objednávateľovi vykonané práce a dodávky po riadnom ukončení a prevzatí objednávateľom. Podkladom pre vystavenie faktúry bude súpis skutočne vykonaných prác, ktorý bude potvrdený zhotoviteľom a objednávateľom a bude tvoriť prílohu faktúry.
	3. Stavebné práce, ktoré sa neuskutočnia, budú odpočítané podľa rozpočtu – výkazu výmer.
	4. Faktúry budú obsahovať všetky náležitosti podľa Zákona o DPH a náležitosti dohodnuté podľa tejto Zmluvy, najmä::
* označenie povinnej a oprávnenej osoby, sídlo, IČO, IČ DPH,
* číslo faktúry,
* číslo zmluvy,
* deň vystavenia a deň splatnosti faktúry,
* označenie peňažného ústavu a číslo účtu, na ktorý sa má platiť,
* fakturovanú sumu,
* označenie diela,
* pečiatku a podpis oprávnenej osoby,
* v prílohe faktúry bude súpis skutočne vykonaných prác potvrdený zhotoviteľom a objednávateľom,
* registrácia v OR.
	1. Zhotoviteľ vystaví faktúru v 5-tich origináloch na základe odsúhlaseného výkazu vykonaných prác a to nasledovným spôsobom:
* Čiastkové faktúry budú vystavená najskôr po zrealizovaní nasledovných častí Diela v hodnote, prvá faktúra po minimálne 30 %, druhá po minim. 60 % a tretia po minim. 90 % z Ceny diela.
* Posledná – štvrtá faktúra bude vystavená najskôr po odovzdaní a prevzatí Diela.
* Objednávateľ si vyhradzuje právo zadržať z poslednej faktúry čiastku 50 % z hodnoty faktúry ako zádržné až do odstránenia vád a nedorobkov, uvedených v Zápisnici o prevzatí diela.
	1. Prílohou každej faktúry bude:
* Výkaz vykonaných prác odsúhlasený a potvrdený Objednávateľom alebo osobou poverenou Objednávateľom, napr. technickým dozorom objednávateľa.
* Správa za fakturačné obdobie, ktorá bude obsahovať porovnanie skutočného a plánovaného postupu prác, vrátane finančného plnenia harmonogramu realizácie prác.
* Fotodokumentácia, ktorá dokumentuje postup dodaných a zrealizovaných stavebných prác.
* Výsledky predpísaných a vykonaných skúšok s popisom, či skúška prebehla v poriadku alebo ju bude nutné opakovať a dôvod opakovania skúšky.
* Kópia stavebného denníka alebo jeho časti prislúchajúce k obdobiu, ktoré sa zachytávajú vo výkazoch vykonaných prác.
	1. Ak faktúra nebude obsahovať náležitosti vyžadované Zákonom o DPH alebo stanovené náležitosti nebudú uvedené správne v súlade s platnou legislatívou alebo údaje vo faktúre alebo jej prílohy nebudú v súlade s podmienkami dohodnutými v tejto Zmluve, je Objednávateľ oprávnený faktúru vrátiť Zhotoviteľovi bez zaplatenia. V takom prípade prestáva plynúť lehota splatnosti faktúry. Objednávateľ je povinný uviesť dôvod vrátenia faktúry. Nová lehota splatnosti faktúry začne plynúť až dňom doručenia opravenej (novej) faktúry, ktorá spĺňa požiadavky všeobecne záväzných právnych predpisov a Zmluvy.
	2. Lehota splatnosti faktúry je do 30 dní odo dňa doručenia faktúry. Zhotoviteľ je povinný doručiť objednávateľovi faktúru za predmet zmluvy do piatich kalendárnych dní odo dňa jej vystavenia.
	3. V prípade, že faktúra nebude obsahovať náležitosti uvedené v tejto zmluve, objednávateľ je oprávnený vrátiť faktúru zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.
	4. Cena diela sa považuje za uhradenú v deň, kedy bola čiastka odpísaná z účtu objednávateľa.
1. Záručná doba a zodpovednosť za vady
	1. Zhotoviteľ zodpovedá za to, že dielo je zhotovené podľa projektovej dokumentácie, rozpočtu – oceneného výkazu výmer a podľa podmienok dohodnutých v tejto zmluve a všeobecne záväzných právnych predpisov a že počas plynutia záručnej doby bude mať vlastnosti dohodnuté v tejto zmluve.
	2. Zhotoviteľ zodpovedá za vady, ktoré má dielo v čase jeho odovzdávania objednávateľovi a počas záručnej doby.
	3. Zhotoviteľ nezodpovedá za vady diela, ktoré boli spôsobené použitím podkladov a vecí poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť alebo na ňu objednávateľa upozornil a ten na ich použití trval.
	4. Záručná doba na dielo je v zmysle Zákona č. 254/1998 Z.z. o Verejných prácach min. 60 mesiacov a začína plynúť dňom protokolárneho odovzdania diela zhotoviteľom objednávateľovi.
	5. Pre prípad vady diela počas záručnej doby má objednávateľ právo požadovať odstránenie vady a zhotoviteľ má povinnosť vady bezodplatne odstrániť.
	6. Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomnou formou u zhotoviteľa.
	7. Zhotoviteľ sa zaväzuje začať s odstraňovaním prípadných vád diela bezodkladne po uplatnení oprávnenej reklamácie a zistené vady na vlastné náklady odstrániť v čo najkratšom technicky možno čase podľa písomnej dohody zmluvných strán.
	8. Na samostatné zariadenia a technologické dodávky platí záručná doba podľa záručného listu výrobcu zariadenia. Záručná doba výrobcu sa bude týkať tých zariadení a dodávok, na ktoré zhotoviteľ pri odovzdávaní a prevzatí diela odovzdá záručný list.
2. Podmienky vykonania diela
	1. Zhotoviteľ sa zaväzuje zhotoviť dielo vo vlastnom mene, na vlastnú zodpovednosť, na vlastné náklady, vlastnými prostriedkami a v požadovanej odbornej kvalite, pričom je povinný dodržiavať platné technické normy a všeobecne záväzné právne predpisy vzťahujúce sa na predmet zmluvy. Dohodnuté dielo bude vykonávať kvalifikovanými pracovníkmi v príslušnom odbore. Zhotoviteľ nie je oprávnený poveriť vykonaním diela inú osobu.
	2. Objednávateľ sa zaväzuje, že poskytne zhotoviteľovi spolupôsobenie spočívajúce najmä v sprístupnení priestorov k prevedeniu prác, odovzdaní doplňujúcich údajov a podkladov, ktorých potreba vznikne počas realizácie prác. Objednávateľ je povinný odovzdať stavenisko vypratané tak, aby zhotoviteľ mohol na ňom začať práce v súlade s podmienkami zmluvy.
	3. Objednávateľ zodpovedá za to, že odovzdané podklady sú bez právnych a faktických vád.
	4. Zhotoviteľ zodpovedá za bezpečnosť a ochranu zdravia vlastných zamestnancov, ktorí sú zhotoviteľom o bezpečnosti a ochrane zdravia pri práci vyškolení, a za čistotu a poriadok na stavenisku. Bude dodržiavať Nariadenie vlády SR č. 396/2006 o min. bezpečnostných a zdravotných požiadavkách na stavenisko.
	5. Zhotoviteľ odstráni na vlastné náklady odpady, ktoré sú výsledkom jeho činnosti.
	6. Zhotoviteľ si v spolupráci s objednávateľom zabezpečí možnosti napojenia na odber elektrickej energie a vody a do stavebného denníka zapíše počiatočné a konečné merania.
	7. Stavebný materiál a zariadenia potrebné na zhotovenie diela zabezpečuje zhotoviteľ. Kúpna cena týchto vecí je súčasťou dohodnutej ceny. Zhotoviteľ zostáva vlastníkom týchto vecí až do ich pevného zabudovania do stavby.
	8. Nebezpečenstvo škody na jednotlivých častiach diela, ako aj na veciach a materiáloch potrebných na zhotovenie diela, znáša zhotoviteľ až do okamihu protokolárneho prevzatia diela objednávateľom.
	9. Kontrola zo strany objednávateľa bude vykonávaná prostredníctvom poverenej osoby objednávateľa, ktorá bude vykonávať technický dozor objednávateľa (ďalej len „TDO“). Na výkon činností technického dozoru v mene Objednávateľa v zmysle príslušných ustanovení zákona č. 50/1976 Zb. o územnom plánovaní a stavebnom poriadku pri realizácii Diela Objednávateľ vymenuje TDO. Pred začatím prác Objednávateľ zašle písomnú informáciu Zhotoviteľovi o TDO. TDO bude oprávnený odsúhlasovať výkazy vykonaných prác Zhotoviteľa podľa tejto Zmluvy a vydávať záväzné pokyny v mene Objednávateľa, ktoré môžu byť potrebné pre realizáciu Diela a pre odstránenie akýchkoľvek vád podľa tejto Zmluvy. Zhotoviteľ je povinný dodržiavať pokyny a rozhodnutia TDO počas celej doby trvania tejto Zmluvy.
	10. Zhotoviteľ je povinný mať, najneskôr ku dňu odovzdania staveniska, uzatvorené poistenie zodpovednosti za škody na majetku a zdraví tretím osobám v súvislosti s jeho činnosťou a prevádzkou (ďalej len „Poistenie zodpovednosti za škodu“), v minimálnej výške Ceny diela počas celej doby realizácie Diela. Originál alebo úradne overenú kópiu poistnej zmluvy odovzdá zhotoviteľ objednávateľovi najneskôr ku dňu odovzdania staveniska a tento bude tvoriť príl. č. 2 Zmluvy. Poistenie zodpovednosti za škodu je Zhotoviteľ povinný udržiavať po celú dobu vykonávania diela. Zhotoviteľ v plnej výške zodpovedá za prípadnú škodu spôsobenú krádežou, stratou, zničením alebo iným poškodením majetku tretích osôb, ktorá je následkom činnosti alebo nečinnosti Zhotoviteľa
	11. Zhotoviteľ najneskôr 5 pracovných dní pred odovzdaním a prevzatím staveniska predloží Objednávateľovi písomne, v origináli alebo v overenej kópii meno a priezvisko osoby, ktorá bude vykonávať funkciu stavbyvedúceho, ku ktorému priloží v origináli alebo v overenej kópii doklady preukazujúce odbornú spôsobilosť na vybrané činnosti vo výstavbe, vydanú podľa zákona č. 50/1976 Zb. o územnom plánovaní a stavebnom poriadku (stavebný zákon) a zákona č. 138/1992 Zb. o autorizovaných stavebných inžinieroch, pre osobu určenú na výkon funkcie stavbyvedúceho, zodpovedajúce predmetu zákazky. Doklady podľa čl. 8.10 budú tvoriť príl. č. 3 Zmluvy.
	12. Zhotoviteľ je povinný zabezpečiť aby vyhradené technické zariadenia, ktoré sa podľa PD majú zhotoviť, boli zhotovené osobou s platným oprávnením (odbornou spôsobilosťou) podľa § 15 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov ( ďalej len „zákon o BOZP“), resp. s platnou odbornou spôsobilosťou podľa § 15 Vyhl. MPSVR SR č. 508/2009 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia (ďalej len“ Vyhl. 508/2009 MPSVaR“). Pred uvedením zhotoveného technického zariadenia do prevádzky zhotoviteľ zabezpečí vykonanie odbornej prehliadky a odbornej skúšky podľa § 13 Vyhl. 508/2009 MPSVaR a odovzdá objednávateľovi sprievodnú technickú dokumentáciu vypracovanú podľa § 6. Vyhl. 508/2009 MPSVaR. Originál /ly alebo overená kópia/overené kópie platnej odbornej spôsobilosti k vykonávaniu činností na VTZ, ktoré sa podľa PD majú realizovať, vydané podľa § 15 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov ( ďalej len „zákon o BOZP“), resp. s platnou odbornou spôsobilosťou podľa § 15 Vyhl. MPSVR SR č. 508/2009 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia, predloží zhotoviteľ objednávateľovi najneskôr 5 pracovných dní pred ich plánovaním začiatkom.
	13. Zhotoviteľ je povinný viesť počas celej doby výstavby stavebný denník v zmysle § 46d zákona č. 50/1976 Z.z. Stavebného zákona v slovenskom jazyku, originál, jednu kópiu pre Objednávateľa, jednu kópiu pre TDO. Stavebný denník bude tvoriť súčasť dokumentácie Zhotoviteľa uloženej na stavenisku. Bude obsahovať záznamy o všetkých podstatných udalostiach, ktoré nastali počas výkonu prác na stavenisku v súlade s platnými predpismi. Za vedenie stavebného denníka je výlučne zodpovedný Zhotoviteľ. Zápisy do denníka môžu urobiť nasledovné osoby: zhotoviteľ, projektant stavby, Objednávateľ, TDO, autorský dozor na základe uzavretej zmluvy s Objednávateľom, autorizovaný geodet stavby, štátne kontrolné orgány.
	14. Stavebný denník obsahuje najmä:
3. mesiac, deň, dátum,
4. počet pracovníkov na stavbe podľa remesiel,
5. teplota vzduchu, počasie,
6. čas začiatku a skončenia prác na stavbe,
7. podľa stavebných objektov a prevádzkových súborov rozčlenené vykonané stavebné a montážne práce v súlade s harmonogramom stavebných prác,
8. údaje predložené zhotoviteľom podľa čl. VIII body 8.11 a 8.12.
	1. Do Stavebného denníka sa zapisujú všetky skutočnosti rozhodujúce pre plnenie Zmluvy, najmä údaje o časovom postupe prác a ich kvalite, zdôvodnenie odchýlok vykonávaných prác od projektovej dokumentácie, údaje dôležité pre posúdenie hospodárnosti prác a údaje pre posúdenie prác orgánmi štátnej správy. Počas pracovnej doby musí byť stavebný denník na stavbe trvalo prístupný. Povinnosť viesť stavebný denník končí dňom odovzdania a prevzatia Diela.
	2. Denné záznamy sa zapisujú zásadne v ten deň, keď sa práce vykonali alebo nastali okolnosti, ktoré sú predmetom zápisu. Len výnimočne sa tak môže urobiť v nasledujúci deň. Pri denných záznamoch sa nesmú vynechať voľné miesta.
	3. Zápisy v stavebnom denníku majú len informatívny a evidenčný charakter a nezakladajú práva a povinnosti zmluvných strán.
	4. Zhotoviteľ je zodpovedný aj za vedenie montážnej knihy, ktorá tvorí osobitnú časť stavebného denníka, ak sa použije.
9. Odovzdanie a prevzatie diela
	1. Zhotoviteľ sa zaväzuje najmenej tri pracovné dni pred odovzdaním diela, ktoré je predmetom tejto zmluvy, písomne vyzvať objednávateľa na jeho prevzatie. Zmluvné strany sa dohodnú na presnom čase odovzdania a prevzatia diela.
	2. O priebehu preberacieho konania spisuje objednávateľ v súčinnosti so zhotoviteľom preberací protokol, ktorý dostane každá zo zúčastnených strán. Protokol o odovzdaní a prevzatí diela okrem základných údajov o zmluvnom vzťahu bude obsahovať aj:
* zhodnotenie akosti vykonaných prác,
* súpis zistených vád a nedorobkov nebrániacich užívaniu diela,
* dohodu o opatreniach a lehotách ich odstránenia,
* súpis odovzdaných dokladov,
* atesty a certifikáty výrobkov,
* kópiu stavebného denníka
* doklad o likvidácii stavebnej sute
* predpísané skúšky a revízie
* dátum a podpisy oprávnených zástupcov zmluvných strán.
	1. Vadou diela sa rozumie odchýlka v kvalite, rozsahu a parametroch diela stanovených touto zmluvou, technickými normami a všeobecne záväznými právnymi predpismi.
	2. Nedorobkom sa rozumie nedokončená práca oproti dohodnutým podmienkam vykonania diela v rozsahu cenovej ponuky zhotoviteľa.
1. Zmluvné pokuty
	1. V prípade omeškania zhotoviteľa so zhotovením a odovzdaním predmetu zmluvy v dohodnutom čase plnenia v zmysle čl. IV. tejto zmluvy zaplatí zhotoviteľ objednávateľovi zmluvnú pokutu vo výške 0,05 % z celkovej dohodnutej ceny diela uvedenej v čl. V. tejto zmluvy za každý začatý deň omeškania.
	2. V prípade porušenia povinností Zhotoviteľa týkajúcej sa čl. VIII bodu 8.10 Zmluvy sa toto porušenie považuje za podstatné porušenie Zmluvy a Objednávateľ má nárok od zmluvy odstúpiť a na zmluvnú pokutu vo výške 10 % z celkovej ceny za Dielo.
	3. V prípade, porušenia povinnosti podľa čl. VIII body 8.11 a 8.12 Zmluvy, sa toto porušenie považuje za podstatné porušenie Zmluvy a Objednávateľ má nárok od zmluvy odstúpiť a na zmluvnú pokutu vo výške 2.500 Eur za každý chýbajúci certifikát/licenciu, resp. doklad o odbornej spôsobilosti.
	4. V prípade omeškania objednávateľa s úhradou faktúry za dielo zaplatí objednávateľ zhotoviteľovi zmluvnú pokutu vo výške 0,05 % z dlžnej čiastky za každý začatý deň omeškania.
2. Vyššia moc
	1. Pre účely tejto zmluvy sa vyššou mocou rozumie každá vonkajšia udalosť alebo okolnosť výnimočného a neodvratného charakteru, ktorú zmluvné strany nemohli predvídať a ovplyvniť pri podpisovaní zmluvy o dielo a ktorá znemožňuje realizáciu časti alebo celého zmluvného diela, napr. vojna, mobilizácia, živelné pohromy a pod.
	2. V prípade, že by vyššia moc spôsobila prerušenie plnenia zmluvných záväzkov o viac ako 30 kalendárnych dní, zmluvné strany sa dohodnú na iných opatreniach, prípadne na iných postupoch týkajúcich sa ďalšej realizácie zmluvy. O dobu prerušenia prác na diele, o dobu nutnú na obstaranie tovarov na opravu diela a na vykonanie opravy diela poškodeného vyššou mocou sa posúva termín ukončenia diela, ak sa zmluvné strany nedohodnú inak.
	3. Ak sa splnenie tejto zmluvy stane nemožným do 3 mesiacov od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc, právo odstúpiť od zmluvy. Účinky odstúpenia nastanú dňom doručenia oznámenia o odstúpení druhej strane.
	4. V prípade vyššej moci nie je zmluvná strana, ktorej sa vyššia moc priamo týka, v omeškaní s plnením záväzku vyššou mocou dotknutej zmluvnej povinnosti a oprávnená strana nemá nárok na prípadnú zmluvnú pokutu spojenú s omeškaním takejto povinnosti, a to počas trvania vyššej moci, až do doby nevyhnutnej na nápravu následkov spôsobených vyššou mocou. Pri nesplnení zmluvnej povinnosti dotknutej vyššou mocou, ktorá spôsobí omeškanie druhej zmluvnej strany, táto taktiež nie je v omeškaní.
3. Ostatné ustanovenia
	1. Zhotoviteľ bude informovať objednávateľa o stave a rozpracovanosti diela priebežne na požiadanie objednávateľa, podľa jeho potreby a po vzájomnej dohode.
	2. Zhotoviteľ prehlasuje, že má odbornú spôsobilosť a oprávnenie vykonávať dielo, ktoré je predmetom tejto zmluvy.
	3. Zhotoviteľ bude pri plnení predmetu zmluvy postupovať s odbornou starostlivosťou. Zaväzuje sa dodržiavať všeobecne záväzné právne predpisy, technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených pracovníkov zmluvných strán a rozhodnutiami a vyjadreniami dotknutých orgánom štátnej správy.
4. Záverečné ustanovenia
	1. Zmluvné vzťahy touto zmluvou bližšie neupravené sa spravujú príslušnými ustanoveniami Obchodného zákonníka a iných všeobecne záväzných právnych predpisov vzťahujúcich sa na zmluvné záväzky vyplývajúce z tejto zmluvy.
	2. Zmluva nadobúda platnosť dňom jej podpisu oprávnenými zástupcami zmluvných strán a účinnosť len v prípade schválenia postupu zadávania tejto zákazky riadiacim orgánom a dňom nasledujúcim po dni jej zverejnenia v súlade s so Zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií).
	3. Zmeny alebo doplnky k tejto zmluve je možné robiť len formou očíslovaných písomných dodatkov so súhlasom oboch zmluvných strán.
	4. Neoddeliteľnou súčasťou tejto zmluvy je Príloha č. 1, ktorá obsahuje rozpočet diela (výkaz výmer) s položkami na zhotovenie diela.
	5. Táto zmluva je vyhotovená v 4 rovnopisoch, z ktorých objednávateľ dostane 2 rovnopisy a zhotoviteľ 2 rovnopis. V rovnakom počte sa budú vyhotovovať aj prípadné dodatky k zmluve.
	6. Zmluvné strany vyhlasujú, že obsah tejto zmluvy je prejavom ich slobodnej vôle, že nebola uzatvorená v tiesni ani za nápadne nevýhodných podmienok, prečítali si ju, jej obsahu porozumeli a na znak súhlasu s jej obsahom túto vlastnoručne podpisujú.

V Štóse, dňa ......................... V .........................., dňa .........................

Za objednávateľa: Za zhotoviteľa:

 .................................................................. ..................................................................

 Anton Imling Meno a Priezvisko

 starosta obce funkcia oprávnenej osoby

1. Doplní uchádzač. Verejný obstarávateľ požaduje aby táto lehota nebola dlhšia ako 155 dní, inak bude ponuka vylúčená z vyhodnotenia ponúk. [↑](#footnote-ref-1)